open-index/open-wikipedia-markdown huggingface dataset:
Sistem dakwat berterusan

**Sistem dakwat berterusan**, juga dikenali sebagai **sistem bekalan dakwat berterusan**, **sistem aliran berterusan** atau **sistem suapan pukal** merupakan satu kaedah untuk membekalkan dakwat pencetak pancut dakwat tanpa had pada kepala pencetak yang kecil. Kebanyakan pencetak yang digunakan oleh perniagaan serta golongan profesional menggunakan sistem dakwat berterusan untuk meningkatkan kelajuan serta jumlah cetakan. Sesetengah syarikat turut mengeluarkan aksesori atau kit khas untuk menukar pencetak pancut dakwat gred pengguna biasa kepada sistem bekalan dakwat berterusan.

## Perbandingan dengan reka bentuk katrij dakwat biasa
Kebanyakan pencetak kos rendah pengguna menggunakan katrij berupa tangki dakwat kecil yang ditempatkan pada pembawa yang dilengkapi kepala dakwat. Tangki sebegini selalunya memuatkan hanya sedikit sahaja dakwat, ada kalanya sesedikit 10 mL, serta memerlukan penukaran katrij yang kerap. Semasa penukaran katrij dakwat tersebut, sejumlah kecil dakwat yang masih ada di dalam tiub kapilari yang mengangkut dakwat ke kepala pencetak serta di dalam kepala pencetak itu sendiri akan mengering, sekaligus boleh menyebabkan kerosakan kepada kepala pencetak. Pencetak gred perniagaan yang lebih mahal pula menggunakan tangki dakwat yang besar pada kepada pencetak, tetapi ia menyebabkan kelajuan cetakan menurun kerana jisim dan inertia yang lebih tinggi, sekaligus mengurangkan kecekapannya.

Mengasingkan tangki simpanan dakwat daripada kepala dakwat juga membolehkan tangki dakwat diisi semasa pencetak masih lagi melakukan kerja mencetak. Semasa penukaran katrij dakwat biasa, ia memerlukan semakan semula penjajaran cetakan serta pembersihan kepala dakwat, sekaligus memerlukan semua kerja mencetak dihentikan seketika.

## Kit aksesori ubahsuai
Kebanyakan sistem dakwat berterusan dikeluarkan untuk kebanyakan model pencetak Epson, HP, Canon, serta jenama-jenama lain. Sistem suapan pukal ini juga membenarkan pengguna menggunakan dakwat isi semula yang lebih murah secara terus. Ini sekaligus meminimakan kos pencetakan dengan ketara berbanding penggunaan katrij dakwat biasa

## Lihat juga
* Pencetak pancut dakwat
Persatuan Suara Anak-anak Malaysia

**Persatuan Suara Anak-anak Malaysia** merupakan sebuah pertubuhan bukan kerajaan (NGO) yang mahu menyuarakan pelbagai rasa tidak puas hati kebanyakan rakyat di Malaysia. Pengerusinya ialah Mohamed Ghani Abdul Jiman.

## Bantahan terhadap Lim Guan Eng
Pada 30 Julai 2011, beberapa ahli persatuan ini menyuarakan rasa tidak puas hati kalangan penduduk Melayu di Pulau Piang terhadap Lim Guan Eng selaku Ketua Menteri Pulau Pinang di hadapan bangunan KOMTAR, Georgetown,Pulau Pinang. Sentimen ini kerana Lim Guan Eng dari parti DAP. Mereka tidak puas hati kerana pemimpin kerajaan negeri Pakatan Rakyat itu termasuk Setiausaha Politik Ketua Menteri, Ng Wei Aik didakwa menindas rakyat Pulau Pinang.

Tindakan mereka menghadiahkan dua coli dan seluar dalam wanita bercorak harimau belang mendapat bantahan daripada bekas presiden Angkatan Belia Islam Malaysia (ABIM), Dr Mohd Razak Idris, pensyarah Fakulti Pengajian Islam, Universiti Kebangsaan Malaysia (UKM) . Bantahan begini dianggap tidak selaras dengan ukhuwah Islamiah kerana cara berunding lebih menepati syariah Islam.

## Rujukan
Tak Seindah Impian

***Tak Seindah Impian*** ialah novel kisah cinta yang ditulis oleh Haiza Najwa dan diterbitkan oleh penerbit Rhythm.
Juruteknik perubatan kecemasan

**Juruteknik perubatan kecemasan** (, **EMT**) atau **juruteknik ambulans** ialah istilah yang digunakan untuk memaksudkan seorang petugas penjagaan kesihatan kecemasan.

Erti jitu istilah ini berbeza mengikut setempat, tetapi lazimnya, juruteknik perubatan kecemasan membalas panggilan kecemasan, membuat prosedur-prosedur perubatan tertentu serta mengangkut pesakit ke hospital mengikut protokol dan garis panduan yang ditetapkan oleh pengarah perubatan. Mereka menganggotai perkhidmatan ambulans (berbayar mahupun sukarela), pasukan penyelamat teknik, atupun perkhidmatan bersekutu seperti bomba atau polis.

Juruteknik perubatan kecemasan juga dilatih untuk menilai keadaan pesakit, serta melakukan prosedur perubatan kecemasan yang perlu untuk memberi pesakit itu jalan udara dengan pernafasan dan peredaran kardiovaskular yang memadai sehingga pesakit boleh dipindahkan ke destinasi yang sesuai untuk penjagaan perubatan lanjutan. Antara intervensi yang boleh dilakukan ialah resusitasi jantung paru-paru, nyahfibrilasi, mengawal perdarahan luaran yang parah, mencegah kejutan, melarang gerakan badan untuk menghindari kerosakan spina, serta pensplinan tulang patah.

## Rujukan
Ollanta Humala

**Ollanta Moises Humala Tasso** (lahir 26 Jun, 1962) adalah ahli politik Peru dan Presiden Peru . Sebelum ini Humala berkhidmat sebagai pegawai tentera Peru , kalah dalam Pilihan raya Presiden 2006 tetapi menang dalam Pilihan raya Presiden 2011. Seterusnya beliau dipilih sebagai Presiden Peru pada pusingan kedua, menewaskan Keiko Fujimori .

Anak kepada Isaac Humala , seorang peguam buruh, Humala memasuki Tentera Peru pada tahun 1982. Dalam tentera, pangkat terakhirnya ialah Leftenan Kolonel (1992). Beliau pernah berjuang menentang pemberontak Shining Path dan dalam Perang Cenepa terhadap Ecuador. Pada Oktober 2000, Humala mengetuai pemberontakan 30 pegawai tentera selatan Tacna terhadap Presiden Alberto Fujimori ; tetapi kemudian diampunkan oleh Kongres Peru , selepas kejatuhan rejim Fujimori .

Pada tahun 2005, beliau mengasaskan Parti Kebangsaan Peru  dan bertanding dalam Pilihan raya Presiden 2006 . Pada 2006, Humala kalah dengan 47,47% Alan García yang mendapat 52,62% undi.
Alan García

**Alan Gabriel Ludwig García Pérez**(lahir 23 Mei 1949 - 17 April 2019) adalah bekas Presiden Peru , setelah memenangi Pilihan raya Peru 2006 pada 4 Jun 2006 menentang seterunya calon Ollanta Humala Beliau adalah pemimpin Barisan Popular Revolusi Amerika (APRA) . Beliau menjadi Presiden penggal pertama dari tahun 1985-1990 tetapi Peru dilanda krisis ekonomi yang teruk, pergolakan sosial dan keganasan. Kemudian tewas kepada Alejandro Toledo . 

## Sengketa Peru - Venezuela
Pada 30 April 2006, Venezuela akan memanggil kembali dutanya ke Peru jika bekas Presiden Peru, Alan Garcia memenangi pusingan kedua Pilihan raya Presiden 2006. Sebelum itu , Peru memanggil pulang dutanya ke Venezuela kerana campur tangan berterusan oleh Presiden Venezuela, Hugo Chavez ke atas hal ehwal negara Peru. Hugo Chaves memberi sokongan terbuka kepada Ollata Humala yang memenangi pusingan pertama pilihan raya presiden Peru. Chavez mengkritik perjanjian perdagangan bebas antara Amerika Syarikat dengan Peru dan Colombia. Namun Venezuela masih menjual minyak mentah kepada AS.

Namun Alan Garcia menang dalam pusingan kedua, mengalahkan Ollanto Humala.

## Bantahan orang Asli Amazon

Pada 18 Jun 2008 , 48 anggota polis dijadikan tebusan kerana membantah cukai cukai perlombongan tembaga. Penduduk wilayah Moqequa mengusai jalan dana lebuh raya ke Chile dan menghalang jalan masuk ke loji peleburan Ilo dan lombong tembaga di Cuajone, milik pengeluar tembaga terbesar Peru, Southern Copper Corp.

Pada 6 Jun 2009, orang Asli di Sungai Amazon membantah dasar Presiden Alan Garcia . Mereka menahan 38 pegawai polis sebagai tebusan dan mengugut untuk membakar stesen minyak milik kerajaan PetroPeru jika sekatan jalan raya dan sungai diteruskan. Sebelum itu, polis menyuraikan sekatan di sebatang lebuh raya  'Devil's Curve' di daerah Bagua, wilayah Amazon, kira-kira 1,400 km utara ibu negara Peru, Lima.

## Bantahan aktres, Q'orianka Kilcher
Pada 6 Mac 2010, aktres, Q'orianka Kilcher membantah lawatan Presiden Alan Garcia ke Amerika Syarikat. Q'orianka Kilcher mengikat diri mereka di pagar White House di Washington, Amerika Syarikat. Bapa Q'orianka Kilcher adalah rakyat Peru keturunan India.

## Pilihan raya Presiden 2011
Alan Garcia kalah kepada calon  sayap kiri Ollanto Humala. Keiko Fujimori anak perempuan bekas Presiden Alberto Fujimori yang sedang dipenjarakan juga kalah. Pedro Pablo Kuczynski, mantan perdana menteri dan pegawai bank juga kalah.
## Rujukan

## Pautan luar
Alejandro Toledo

*'Manrique Alejandro Celestino Toledo* (dilahirkan pada 28 Mac 1945) adalah seorang ahli politik dan bekas Presiden Peru dari 2001 hingga 2006 . Beliau telah dilantik pada April 2001, mengalahkan bekas Presiden Alan García . Toledo mengetuai pembangkang menentang Presiden Alberto Fujimori , yang memegang jawatan presiden 1990-2000.

## Kerjaya politik
Toledo bertanding dalam Pilihan raya Presiden Peru 1995 di mana Alberto Fujimori akhirnya dipilih semula. Beliau mengasaskan Pari Posible Perú pada 1994 dan mengisytiharkan  mahu bertanding dalam Pilihan raya 2000 .

Beliau berjanji untuk menaikkan gaji kakitangan awam yang pada dasarnya telah dibekukan di bawah Fujimori dan mewujudkan 400,000 pekerjaan tahun . Beliau juga menggalakkan sektor pertanian, pelancongan dan perniagaan kecil . Beliau juga mahu siasatan terhadap rasuah Fujimori telah mencuri berbilion-bilion daripada tabung kerajaan. Beliau berjanji akan menjadi presiden orang asli pertama Peru.

Namun Fujimori menewaskan Toledo di tengah-tengah tuduhan penipuan pilihan raya. Toledo enggan mengambil bahagian dalam pusingan kedua terhadap Fujimori, yang diperlukan kerana tiada calon yang menerima majoriti undi. Alejandro Toledo berjalan keluar ke balkoni bilik memakai destar merah, mengingatkan pahlawan Inca kuno. Beliau optimis akan menang dalam pusingan pertama.Fujimori telah diunjurkan 48,73%.

Toledo mendakwa bahawa penipuan telah dilakukan dan pembangkang setuju mengadakan protes. Namun pada 28 Julai, 2000, Hari Kemerdekaan Peru, Fujimori menjadi Presiden untuk tempoh ketiga. 

Fujimori bersetuju mengadakan pilihan raya baru pada 2001 .Fujimori terbang ke Jepun di mana beliau telah mengemukakan peletakan jawatannya dan mendakwa kerakyatan Jepun .

Selepas kejatuhan Fujimori, presiden yang baru dilantik Kongres Peru, Valentín Paniagua , menjadi presiden interim dan menyelia pilihan raya yang telah dirancang pada 29 Mei, 2001 . Toledo berjaya menewaskan bekas Presiden Alan García. Toledo menjadi Presiden Peru pertama dari keturunan pribumi dalam tempoh 500 tahun.

## Rujukan
Agensi Keselamatan Negara

**Agensi Keselamatan Negara** atau juga diterjemahkan sebagai **Perkhidmatan Keselamatan Pusat** ( iaitu **NSA** atau **CSS**) merupakan agensi perisikan kriptologi Jabatan Pertahanan Amerika Syarikat yang bertanggungjawab atas pengumpulan dan analisa komunikasi dan perisikan isyarat luar negara, serta melindungi komunikasi dan sistem maklumat kerajaan Amerika Syarikat secara kriptanalisa dan kriptografi.

NSA diarah oleh sekurang-kurangnya seorang leftenan jeneral atau naib laksamana. NSA ialah sebuah komponen utama Komuniti Perisikan Amerika Syarikat yang diketuai oleh Pengarah Perisikan Negara. Perkhidmatan Keselamatan Pusat (CSS) ialah sebuah agensi sekedudukan yang diwujudkan untuk menyelaraskan kegiatan perisikan dan kerjasama antara between NSA dan agensi-agensi kriptanalisa tentera AS yang lain. Pengarah Agensi Keselamatan Negara berkhidmat selaku Komander Pusat Perintah Siber Amerika Syarikat dan Ketua Perkhidmatan Keselamatan Pusat. 

Mengikut undang-undang, usaha perisikan NSA terhad kepada komunikasi luar negara, tetapi pernah tercetusnya kejadian seperti kontroversi pemantauan tanpa waran.
## Pertubuhan
Agensi Keselamatan Negara terbahagi kepada dua msi utama: Lembaga Pengarah Perisikan Isyarat (*Signals Intelligence Directorate*, SID) yang mendapatkan maklumat perisikan isyarat luar negara, dan Lembaga Pengarah Jaminan Maklumat (*Information Assurance Directorate*, IAD) yang melindungi sistem maklumat AS.

### Peranan

Misi pasang telinga NSA merangkumi pemintasan penyiaran radio dari pelbagai pertubuhan dan individu, Internet, perbualan telefon, dan bermacam-macam jenis komunikasi. Misi komunikasi selamatnya pula merangkumi komunikasi sensitif, sulit atau rahsia yang dijalankan oleh pihak tentera, diplomatik, dan badan-badan kerajaan yang laon. Ia disifatkan sebagai majikan ahli matematik yang terbesar di dunia, dan pemilik kelompok superkomputer yang terbesar, tetapi sentiasa berusaha untuk tidak menonjolkan diri. Selama bertahun-tahun, kewujudannya tidak diakui oleh kerajaan AS sehingga diberi jolokan "*No Such Agency*" (NSA) atau "Agensi Tak Wujud".

Menurut akhbar *[[Washington Post]]*, "Setiap hari, sistem pengumpulan di Agensi Keselamatan Negara memintas dan menyimpan 1.7 bilion e-mel, panggilan telefon dan bermacam-macam jenis komunikasi. Sebahagian maklumat itu diisih kepada 70 pangkalan data yang berasingan oleh NSA."

Disebabkan tugasnya yang banyak melibatkan pendengaran, NSA/CSS banyak sekali terlibat dalam penyelidikan kriptanalisa yang menyambung kerja agensi-agensi terdahulu yang banyak memecah kod dan sifer Perang Dunia Kedua (misalnya, Purple, projek Venona, dan JN-25).

Selaras dengan Arahan Presiden Keselamatan Negara 54/Arahan Presiden Keselamatan Dalam Negeri 23 (NSPD 54) yang ditandatangani oleh Presiden Bush pada 8 Januari 2008, NSA menjadi agensi peneraju yang mengawasi dan melindungi segala rangkaian komputer kerajaan persekutuan daripada ancaman pengganasan siber.

## Rujukan
EO6

**EO6** merujuk kepada penahanan 6 aktivis Parti Sosialis Malaysia (PSM) selama 28 hari pada Julai 2011. Mereka ditahan di bawah Ordinan Darurat (EO) dan bukan di bawah Akta Keselamatan Dalam Negeri (ISA) sebagaimana selalunya.Mereka ditahan kerana hennak halang penyertaan mereka dalam himpunan aman Bersih 2.0 anjuran Bersih di Kuala Lumpur pada 9 Julai 2011. EO6 terdiri daripada Ahli Parlimen Sungai Siput, Dr D Jeyakumar, anggota jawatankuasa PSM pusat, Choo Chon Kai, M. Sukumaran, Timbalan Pengerusi PSM, M Sarasvathy, Setiausaha Bahagian PSM Sungai Siput, AP Letchumanan dan pemimpin pemuda, R Sarat Babu.
## Penahanan
Pada mulanya mereka ditahan bersama 24 orang lain atas dakwaan mahu 'melancarkan perang terhadap Agong', tetapi pada jawapan balas permohonan afidavit habeas corpus berhubung pembebasan mereka, polis mendakwa mereka sebagai penggerak utama Bersih 2.0. Permohonan habeaus corpus itu bagaimanapun ditangguhkan kepada 5 Ogos 2011, lima hari selepas tahanan 30 hari mereka berakhir tetapi polis berhak melanjutkannya selama 30 hari lagi.

## Usaha pembebasan
Pelbagai usaha dilakukan agar 6 aktivis itu dibebaskan. Antaranya ialah permohonan afidavid habeas corpus dan mogok lapar di dalam tahanan polis. Selain itu perhimpunan dan vigil (nyalaan lilin) di beberapa tempat termasuk di hadapan Balai Polis Bukit Aman.

Selepas ditahan selama 28 hari, akhirnya mereka dibebaskan pada 29 Julai 2011 jam 5.30 petang. Pembebasan mereka disambut dan diraikan di Dewan Perhimpunan Cina Selangor dan Wilayah Persekutuan (KLSCAH).Turut hadir ialah peguam, Edmund Bond dan Ahli Parlimen Lembah Pantai, Nurul Izzah Anwar. Laungan ‘Hidup-hidup, Hidup Rakyat’ bergema di dalam dewan. Vigil terus diadakan bagi memperingati Teoh Beng Hock dan Ahmad Sarbaini yang meninggal dunia ketika dalam siasatan Suruhanjaya Pencegahan Rasuah Malaysia (SPRM).

Dalam reaksi berkaitan, Ketua Polis Negara, Tan Sri Ismail Omar menyatakan tindakan lanjut akan ditentukan oleh Jabatan Peguam Negara. 

## Rujukan
Deutsche Bank Building

**Deutsche Bank Building** ialah sebuah pencakar langit yang pernah terletak dekat World Trade Center (WTC) di 130 Liberty Street di Lower Manhattan, Bandaraya New York, Amerika Syarikat. Dibuka pada tahun 1974 sebagai **Bankers Trust Plaza**, bangunan ini diambil alih oleh Deutsche Bank apabila ia membeli Bankers Trust pada tahun 1998. Deutsche Bank Building rosak teruk akibat serangan 11 September 2001 setelah dilanggari runtuhan serpihan, abu, habuk dan asap yang meresap dari WTC, sehingga terpaksa dirobohkan. Tempatnya akan diambil alih oleh World Trade Center Tower 5 yang akan meluaskan ruang tanah yang diduduki oleh World Trade Center yang baru, kerana tanah ini bukan sebahagian World Trade Center yang asal.

Setelah lama ditangguh, Deutsche Bank Building akhirnya dirobohkan sepenuhnya pada awal tahun 2011 untuk membuka laluan kepada pembinaan World Trade Center Tower 5 yang baru.

Bangunan ini direka bina oleh Shreve, Lamb and Harmon yang juga mereka Empire State Building, serta Peterson & Brickbauer.

## Rujukan

## Pautan luar
* Official announcement  
* Official Website 
* Animation of its deconstruction  
* CBS News - Fire breaks out at abandoned Deutsche Bank Building at Ground Zero (Video)
Sarang Hamburg

Menurut agensi-agensi perisikan Amerika Syarikat dan Jerman, "**Sarang Hamburg**" ialah sekumpulan Islamis pelampau yang berpangkalan di Hamburg, Jerman yang terdiri daripada para pelajar universiti yang lama-kelamaan menjadi pelaksana utama serangan 11 September 2001. Antara ahli-ahlinya ialah Mohamed Atta yang mengetuai empat pasukan perampas dan merampas Penerbangan 11 American Airlines; Ramzi bin al-Shibh yang bersekongkol dengan tiga lagi ahli tetapi tidak dapat memasuki AS; dan Marwan al-Shehhi yang merampas Penerbangan 175 United Airlines.

## Pautan luar
* Chapter of the 9/11 Commission Report detailing the history of the Hamburg Cell
* Hawala. An Informal Payment System and Its Use to Finance Terrorism by Sebastian R. Müller (Dec. 2006), ISBN: ISBN 3865506569, ISBN 978-3865506566
Ramzi bin al-Shibh

**Ramzi bin al-Shibh** (, ; juga dialih huruf sebagai **bin al-Shaibah**) (lahir 1 Mei 1972) ialah seorang banduan di Teluk Guantanamo yang dituduh menjadi "pemudah kerja utama serangan 11 September 2001."

Pada pertengahan 1990-an, bin al-Shibh berpindah ke Hamburg sebagai mahasiswa, di mana beliau berkawan akrab dengan Mohamed Atta, Ziad Jarrah dan Marwan al-Shehhi. Mereka bersama-sama membentuk sarang Hamburg untuk mendalangi serangan 11 September. Hanya beliau di kalangan mereka berempat yang gagal memperoleh visa AS, oleh itu hanya bertindak selaku pengantara untuk para perampas di AS dengan menyalurkan wang dan maklumat daripada tokoh-tokoh utama al-Qaeda. Selepas serangan itu, bin al-Shibh merupakan orang pertama yang dikenal pasti sebagai "perampas ke-20", iaitu seseorang yang dipercayai sepatutnya mengisi kekosongan dalam pasukan perampas United 93.

Bin al-Shibh ditangkap di Karachi pada 11 September 2002, dan sehingga kini masih menunggu perbicaraan.
## Rujukan
Tyrifjorden

**Tasik Tyrifjorden** adalah tasik ke-5 terbesar di Norway dengan keluasan 137 km persegi. Dalam airnya 295 meter dan terletak di 63 meter di atas paras laut. Sungai Begna keluar dari Tasik Tyrifjorden di Hønefoss dan membentuk air terjun Hønefossen. Ada 3 buah pulau di tasik ini iaitu pulau Utoeya,Storøya dan Frognøya.

Tasik ini terletak di daerah Buskerud dalam majlis pentadbiran  Hole, Lier, Modum dan Ringerike. Di sinilah terjadinya tasik fiod iaitu hasil daripada hanyutan glasier.

Pada 22 Julai 2011, seramai 69 remaja dari Parti Buruh Norway yang berkhemah di pulau Utoeya ditembak secara membabi-buta dalam Serangan Norway 2011.
## Rujukan
Sungai Begna

**Sungai Begna** adalah sungai di daerah Buskerud dan Oppland di Norway . Ia dibentuk hasil gabungan sungai-sungai Otrøelva dan Ylja di atas Tasik Vangsmjøsa . Ia juga nama sebuah kampung Begna yang terletak di tepi sungai .

Begna mengalir dari pergunungan Filefjell di selatan melalui daerah Valdres ke dalam Tasik Vangsmjøsi , Slidrefjord , Strondafjorden dan Aurdalsfjorden dan melalui bandar Hønefoss di Buskerud. Sungai ini terus ke Tasik Tyrifjorden .Panjang sungai Begna adalah 213 km  dan titik tinggi kira-kira 1850 meter. Kawasan tadahan hujan seluas 4.875 km ² dan menjadi sungai utama di kawasan tadahan ini.

Penulis Norway, Mikkjel Fønhus menghasilkan novel berdasarkan kehidupan di sungai ini dan Oppland.

## Rujukan
Buskerud

**Buskerud** adalah sebuah daerah di Norway , yang bersempadan dengan Akershus , Oslo , Oppland, Sogn og Fjordane , Hordaland , Telemark , dan Vestfold.Pejabat pentadbiran daerah terletak di Drammen .

## Rujukan
Daerah di Norway

Daerah atau county Norway dibahagikan kepada 19 kawasan pentadbiran. Daerah terbahagi kepada 430 majlis perbandaran atau kommune. Ibu negara Oslo merupakan sebuah daerah dan majlis perbandaran.

## Senarai daerah / county
Stesen MRT Bedok Reservoir

**Stesen MRT Bedok Reservoir (DT30)** ialah sebuah stesen Tahap 3 Laluan Bandar dalam Sistem Pengangkutan Gerak Cepat di Singapura. Stesen ini akan dibuka pada tahun 2017 dan melayani pendiam berdekatan Bedok Reservoir.

## Perkhidmatan Keretapi

## Reka Letak Stesen

## Perkhidmatan Bas
Perkhidmatan-perkhidmatan bas berikut melalui perhentian-perhentian bas pada Bedok North Ave 3:

## Rujukan

## Pautan Luar
Utøya

**Pulau Utoeya** atau Utøya adalah sebuah pulau di Tasik Tyrifjorden dalam daerah Buskerud , Norway . Pulau ini luasnya 10,6 hektar , terletak 500 meter luar pantai, dengan E16 jalan raya, 38 kilometer di utara-barat pusat bandar Oslo .

Di sinilah terjadinya Serangan Norway 2011 pada 22 Julai 2011 yang membunuh 76 orang.

## Rujukan
Stesen MRT Tampines West

**Stesen MRT Tampines West (DT31)** ialah sebuah stesen MRT yang sedang dalam perancangan di Singapura. Stesen ini akan dibuka pada tahun 2017 bersama dengan stesen-stesen lain Tahap 3 Laluan Bandar.

## Perkhidmatan Keretapi

## Reka Letak Stesen

## Perkhidmatan Bas
Perkhidmatan-perkhidmatan bas berikut melalui perhentian-perhentian bas pada Tampines Ave 4:

## Rujukan

## Pautan Luar
Lakon Layar Terbaik Festival Filem Malaysia

**Lakon Layar Terbaik FFM** merupakan salah satu anugerah yang berprestij yang sering menjadi idaman setiap penulis lakon layar yang bertanding dalam Festival Filem Malaysia (FFM). Anugerah disediakan bagi menghargai penulis lakon layar filem dalam industri perfileman Malaysia. Kategori ini dikhaskan kepada penulis lakon layar yang telah tercalon untuk lakon layar terbaik yang telah dipilih oleh juri-juri yang berpengalaman dalam bidang perfileman. Pada malam anugerah tersebut, anugerah ini diumumkan pada akhir acara. Anugerah ini dikira penting bagi menentukan mutu filem yang bertanding dari segi penulisan serta penterjemahan kedalam sesebuah filem tersebut.

## Sejarah
Pada FFM 1 tiada anugerah Lakon Layar Terbaik. Tetapi pada festival berikutnya, diadakan anugerah ini (seperti anugerah Filem Terbaik). Gandingan wartawan berkaliber era kegemilangan filem Melayu, Aimi Jarr, dan Yassin Salleh menjadi pemenang pertama kategori ini.
### Rekod
* Allahyarhamah Yasmin Ahmad dan U-Wei Hj Saari memegang rekod paling banyak memenangi kategori dengan 2 kemenangan.
* Dato Hj Jamil Sulong dan Datin Hjh Rosnani Jamil menjadi pasangan suami isteri pertama memenangi kategori ini, tetapi pada majlis yang berbeza.
* Mamat Khalid dan Afdlin Shauki memegang rekod paling banyak tercalon dalam kategori ini iaitu 4 pencalonan, dan memenangi satu daripadanya.
## Pemenang dan calon
### 1980-an
***[[Festival Filem Malaysia ke-2|FFM 2]] [[Aimi Jarr]] & [[Yasin Salleh]] - ''[[Dia Ibuku]]'' .

***FFM 3 Jins Shamsuddin - *[[Esok Untuk Siapa ?]]* .

***[[Festival Filem Malaysia ke-4|FFM 4]] Dato' Hj [[Jamil Sulong]] - ''[[Ranjau Sepanjang Jalan]]''.

***FFM 5 Rahim Razali - *[[Matinya Seorang Patriot]]*.

***[[Festival Filem Malaysia ke-6|FFM 6]] [[Kamarul Ariffin]] - ''[[Jasmin 2]]''.

***FFM 7 Datin Hjh Rosnani Jamil - *[[Mawar Merah]]*.

### 1990-an
***[[Festival Filem Malaysia ke-9|FFM 9]] [[Hatta Azad Khan]] - ''[[Mat Som]]''.

***FFM 10 Adman Salleh, Yusof Talib & Anuar Idris - *[[Bintang Malam]]*.

***[[Festival Filem Malaysia ke-12|FFM 12]] [[Dr. Mahadi J. Murad]] - ''[[Sayang Salmah]]''.

***FFM 13 Shuhaimi Baba - *[[Layar Lara]]*.

***[[Festival Filem Malaysia ke-14|FFM 14]] [[U-Wei Hj Saari]] - ''[[Jogho]]''.

===2000-an===


***FFM 16 Bade Hj. Azmi - *[[KL Menjerit]]*.

**'[[Festival Filem Malaysia ke-17|FFM 17]] [[Afdlin Shauki]] - *Buli''.

### 2010-an
Ladakh

**Ladakh** ( Tibet bermaksud "Tanah tinggi") ialah sebuah kawasan di Jammu dan Kashmir , di utara India . Ia terletak di Gunung Kunlun dengan Banjaran Himalaya di selatan. Didiami oleh orang Indo - Aryan dan keturunan Tibet. Kawasan ini jarang penduduk.

Dari segi sejarah, rantau ini termasuk dalam Lembah Baltistan , Lembah Indus , Zangskar , Lahaul ,Spiti , Aksai Chin dan Ngari, termasuk rantau Rudok dan Guge , di timur, dan Lembah Nubra ke utara .

Ladakh terkenal dengan keindahan gunung dan budaya. Ia kadang kala dipanggil "Little Tibet" kerana ia telah dipengaruhi oleh kebudayaan Tibet .

Sejak tahun 1974, Kerajaan India berjaya menggalakkan pelancongan di Ladakh .Tentera India mengekalkan pangkalan tentera di situ.

Bandar terbesar di Ladakh ialah Leh . Terdapat kediaman penganut Buddha termasuk di Chittagong Hill , Bhutan dan Sri Lanka; terdapat juga Syiah Islam .Ladakh was established as a union territory of India on 31 October 2019, following the passage of the Jammu and Kashmir Reorganisation Act. Prior to that, it was part of the Jammu and Kashmir state. Ladakh is the largest and the second least populous union territory of India.[
Grand Prix Hungary 2011

**Grand Prix Hungary 2011** (nama rasmi: **XXVII Eni Magyar Nagydij**) ialah sebuah perlumbaan motor Formula Satu yang diadakan di Hungaroring pada 31 Julai 2011, sebagai perlumbaan ke-11 Formula Satu musim 2011. Perlumbaan sebanyak 70&nbsp;pusingan ini dimenangi oleh Jenson Button dari pasukan McLaren, setelah bermula dari tempat ketiga dalam permulaan Grand Prixnya yang ke-200. Peneraju kejohanan, Sebastian Vettel yang bermula dari petak pertama menghabiskan perlumbaan di tempat kedua untuk Red Bull, sementara Fernando Alonso di tempat ketiga untuk pasukan Ferrari.

## Keputusan
### Kelayakan

**Catatan:**
#  – Sébastien Buemi diundurkan lima-petak kedudukan kerana menyebabkan pelanggaran yang boleh dielakkan dengan Nick Heidfeld di .

### Perlumbaan

## Kedudukan selepas perlumbaan

;Kedudukan Kejuaraan Pengeluar

;Kedudukan Kejuaraan Pengeluar

* **Nota**: Hanya lima kedudukan teratas dimasukkan dalam senarai.

## Rujukan

## Pautan luar
Stesen MRT Tampines East

**Stesen MRT Tampines East (DT33)** ialah sebuah stesen MRT Tahap 3 Laluan Bandar di Singapura. Ia sedang dalam perancangan dan akan dibuka pada tahun 2017. Stesen ini akan diletakkan di bawah Tampines Avenue 7.

## Perkhidmatan Keretapi

## Reka Letak Stesen

## Perkhidmatan Bas
Perkhidmatan-perkhidmatan bas berikut melalui perhentian-perhentian bas pada Tampines Ave 7:

Perkhidmatan-perkhidmatan bas berikut melalui perhentian-perhentian bas pada Tampines Ave 9:

## Rujukan

## Pautan Luar
Undang-undang terbitan lucah kanak-kanak di Australia

**Undang-undang terbitan lucah kanak-kanak di Australia** menyatakan bahawa semua gambaran kanak-kanak di bawah usia 18 tahun (Bawah 16 di sesetengah negeri.) (atau yang bermuncul bawah usia itu) adalah tidak sah dan ia telah melarang gambar wanita dengan saiz cawan A walaupun dalam lewat 20an sebagai "mengalakkan sumbang mahram", membawa ke suatu tambahan bertanda pada ukuran dada dalam majalah Australia.
Lagipun, ada suatu polisi zero-tolerance ditempatkan, yang meliputi kanak-kanak fiksyen tulen dan juga kanak-kanak betul.

## Lihat juga
* Penderaan seksual kanak-kanak
* Undang-undang berkaitan terbitan lucah kanak-kanak

## Rujukan
Caribbean Airlines

**Caribbean Airlines** merupakan syarikat penerbangan kebangsaan Trinidad dan Tobago . Syarikat penerbangan itu juga pembawa bendera Jamaica melalui anak syarikatnya, Caribbean Airlines-Air Jamaica.

Syarikat penerbangan itu memulakan operasi pada 1 Januari 2007, menggantikan pendahulunya, BWIA West Indies Airways . Berpusat di Piarco ,di pulau Trinidad . Majalah dalam penerbangan adalah Beat Caribbean . Caribbean Airlines terbang dari Caribbean ke Amerika Syarikat , Kanada dan Amerika Selatan .

## Terhempas dan patah dua
Pada 30 Julai 2011, Caribbean Airlines Penerbangan 523 terhempas ketika mendarat di Lapangan Terbang Antarabangsa Cheddi Jagan di Guyana. Pesawat, Boeing 737-800 , patah kepada dua bahagian . Kapal terbang itu dari New York ke Guyana.Tiada kematian tetapi beberapa orang cedera. Mereka dihantar ke Hospital Awam Georgetown. Penumpang seramai 157 orang dan 6 anak kapal.

Kemalangan dipercayai berpunca dari hujan lebat. 

## Rujukan
Stesen MRT Woodleigh

**Stesen MRT Woodleigh (NE11)** ialah sebuah stesen MRT Laluan Timur Laut di Singapura. Apabila Laluan Timur Laut dibuka pada tahun 2003, stesen ini salah satu daripada dua stesen yang tidak beroperasi dalam laluan tersebut, dengan lain ialah Stesen MRT Buangkok, kerana sekelilingnya mundur pada masa itu.

Adalah dianggarkan bahawa jika stesen ini dibuka, bilangan penumpang seharian masih akan berada di bawah penanda aras umum, iaitu 2,000, yang dianggap perlu bagi stesen untuk masuk akal, dalam segi ekonomi, untuk beroperasi. Namun, pada 8 Mac 2011, SBS Transit mengumumkan tarikh pembukaan stesen ini sebagai 20 Jun 2011.

Selepas perkemaskinian dan penyelenggaraan lif-lif, eskalator dan pintu-pintu bayaran serta penggilap platform pada hrai sebelum pembukaan stesen, ia akhirnya sedia untuk beroperasi untuk menyambut ulang tahun kelapan pembukaan Laluan Timur Laut yang bermula beroperasi pada tahun 2003, kecuali stesen Buangkok. Sebuah karnival telah diadakan di Woodleigh Stesen MRT untuk meraikan acara pembukaan dan ulang tahun tersebut.

## Perkhidmatan Keretapi

## Reka Letak Stesen

## Perkhidmatan Bas
Perkhidmatan-perkhidmatan bas berikut melalui perhentian-perhentian bas pada Upper Serangoon Road:

## References

## Pautan Luar
Pelanggaran kereta api Wenzhou

Dua kereta api laju China berlanggar pada 23 Julai 2011 jam 8.37 malam di daerah Lucheng, Wenzhou , Zhejiang , China . Beberapa gerabak tergelincir dan jatuh dari jambatan landasan kereta api . Kereta api berada di landasan antara Ningbo-Taizhou-Wenzhou.Seramai 40 orang mati dan 192 cedera termasuk 12 cedera parah. Kereta api itu dipercayai dipanah petir.

Sistem kereta api laju China dilancarkan pada 2007. Kerajaan China melabur berbilion dolar bagi mengembangkan pengangkutan kereta api sehingga menjadi 13,000 km menjelang 2012 kepada 16,000 km menjelang 2020. Sistem isyarat kereta api dibangunkan bagi menghalang kereta api lain tidak menggunakan landasan secara serentak. Namun dalam kemalangan Wenzhou, Kereta Api D301 berlari pada kelajuan yang tinggi ke landasan yang diduduki oleh Keretapi D3115. Ini menunjukkan kegagalan isyarat yang dibangunkan oleh Institut Kereta api China.

Ketika kemalangan, kereta api itu membawa penumpang seramai 1072 orang dan dalam perjalanan dari Hangzhou ke Fuzhou. Kereta api CRH2 -139E membawa 558 orang dari Beijing ke Fuzhou  merempuh belakang  kereta api D3115. Empat gerabak kereta api jatuh dari jejambat. Tiga gerabak jatuh menegak di tanah dan satu bersandar terhadap jejambat.

Punca asal kemalangan itu dikatakan kereta api pertama yang berhenti secara tiba-tiba yang menyebabkan ia kehilangan kuasa dan berhenti pada trek landasan. Namun kemudian, Institut Penyelidikan Keret api Beijing mendakwa bahawa isyarat di atas landasan gagal bertukar menjadi warna merah dan kakitangan gagal memberi notis kesilapan.  

Pasukan perubatan menghantar mangsa kemalangan ke Hospital Zhejiang, Hospital Zhejiang Provincial , dan Hospital Taizhou .Seramai 500 penduduk Wenzhou menderma darah sebagai reaksi rayuan radio tempatan untuk mengisi bank darah .

Antara yang mati ialah 2 rakyat Amerika Syarikat. Konsulat Itali di Shanghai menyatakan dua rakyat Itali  maut iaitu Assunta Liguori, 22 tahun berusia pelajar dari Napoli, dan Giovanni Pan, yang berusia 23 tahun, berasal dari China .
## Rujukan
Kumpulan syarikat MPH

**Kumpulan Syarikat MPH** ialah sekumpulan syarikat milikan Malaysia yang menumpukan penerbitan, pencetakan, pengedaran, dan penjualan buku dan majalah. MPH yang pada asalnya merupakan akronim untuk *Methodist Publishing House* dan dimiliki orang Amerika kini membawa pengertian *Malaysia Publishing House* dan dimiliki Tan Sri Syed Mokhtar Al-Bukhary melalui Jalinan Inspirasi Sdn Bhd sejak 2002. 

Kedai Buku MPH kini mempunyai 27 saluran keluar runcit di Malaysia: 17 di Lembah Klang, 3 di Johor, 2 di Negeri Sembilan, dan setiapnya di Perak, Pulau Pinang, Melaka, Kedah, dan Sarawak.

## Rujukan

## Pautan luar
* Mphonline.com: Laman rasmi MPH
Lerai

Dalam konteks pembinaan bangunan, **penyahbinaan** atau **dekonstruksi** merupakan penanggalan komponen-komponen binaan secara berpilih, khususnya untuk diguna semula, dikitar semula, dan pengurusan sisa. Ia berbeza dengan perobohan yang mana sesebuah tapak dikosongkan binaannya dengan sewajarnya. Proses penanggalan struktur ini ialah sejenis kegiatan purbakala yang dihidupkan semula oleh perkembangan bidang bangunan hijau yang mapan. Seperti benda-benda lain, bangunan juga ada kitaran hidup. Penyahbinaan tertumpu pada memberikan nafas baru kepada bahan-bahan dalam binaan setelah binaan itu sampai di akhir kebergunaannya.

Apabila sesebuah binaan tiba di akhir hayat bergunanya, biasanya ia dirobohkan lalu diangkut ke tempat pelupusan. Peledakan bangunan atau perobohan ala bebola peruntuh agak murah dan memberikan cara pembersihan tapak yang cepat untuk membuka laluan kepada struktur baru. Akan tetapi, cara-cara ini meninggalkan jumlah sisa yang agak banyak. Komponen-komponen banguna lama itu mungkin masih bernilai, apatah lagi lebih bernilai berbanding sewaktu bangunan itu baru dibina. Penyahbinaan ialah satu cara memperoleh “sisa” dan menebus gunanya sebagai bahan binaan yang berguna. 

## Rujukan
Stesen MRT Tuas Crescent

**Stesen MRT Tuas Crescent (EW31)** ialah sebuah stesen MRT di Singapura. Stesen ini salah satu stesen daripada Sambungan Tuas West Laluan Timur Baat dan dijadualkan untuk membuka pada tahun 2016.

Stesen ini pertama diumumkan pada 11 Januari 2011 oleh Menteri Pengangkutan Mr Raymond Lim dalam sebuah ucapan apabila melawat Stesen MRT Bedok.

Stesen ini stesen yang unik di Singapura kerana ia dan landasan-landasan ke arahnya akan dibina selari dengan serta di antara dua bahagian sebuah jejambat jalanraya yang juga sedang dibina.

## Perkhidmatan Keretapi

## Reka Letak Stesen

## Rujukan

## Pautan Luar
* Maklumat untuk Sambungan Tuas West (lta.gov.sg)
Holometabolisme

**Holometabolisme**, juga dipanggil **[[metamorfosis|metamorfisme]] lengkap**, ialah suatu istilah yang digunakan terhadap kumpulan serangga untuk memerikan jenis khusus perkembangan serangga yang mengandungi empat tahap kehidupan - sebagai embrio atau telur, larva, pupa dan imago atau dewasa. Holometabolisme merupakan ciri monofiletik yang dimiliki semua serangga dalam superorder Endopterygota. Perkembangan sebegini memberikan kelebihan unik kepada anak kerana tidak perlu bersaing dengan dewasa disebabkan mereka mendiami nic ekologi berbeza akibat perbezaan morfologi dalam peringkat berbeza kitaran hidup mereka.

## Peringkat
Terdapat empat peringkat perkembangan, setiapnya memiliki morfologi berbeza:
# Embrio atau telur
# Larva
# Pupa
# Imago atau dewasa.

## Lihat juga
* Hemimetabolisme
* Metamorfosis
Stesen MRT Gul Circle

**Stesen MRT Gul Circle (EW30)** (dahulu *Stesen MRT Tuas*) ialah salah satu stesen MRT daripada empat stesen Sambungan Tuas West Laluan Timur Barat di Singapura. Stesen ini sedang dirancangkan dan akan dibuka pada tahun 2016.

Stesen ini pertama diumumkan pada 11 Januari 2011 oleh Menteri Pengangkutan Mr Raymond Lim dalam sebuah ucapan apabila melawat Stesen MRT Bedok. Nama stesen ini disahkan pada 13 April 2012.

Juga, Sambungan Tuas South akan membawa keluar daripada stesen ini ke Tuas South. Sambungan ini dijadual untuk disiap pada tahun 2025.

## Perkhidmatan Keretapi

## Reka Letak Stesen

## Rujukan

## Pautan Luar
* http://www.aboutsingaporeproperty.com/2010/08/27/
* Maklumat untuk Sambungan Tuas West (lta.gov.sg)
Stesen MRT Tai Seng

**Stesen MRT Tai Seng (CC11)** merupakan sebuah stesen Laluan MRT Bulatan di Singapura. Ia dibina di bawah persimpangan antara Upper Paya Lebar Road dan Tai Seng Link. Stesen ini dibuka pada 17 April 2010 bersama stesen-stesen lain Tahap 1 & 2 Laluan Bulatan.

## Perkhidmatan Keretapi

## Tempat Keluar
* A - Irving Road
* B - Kawasan Perindustrian Tai Seng

## Reka Letak Stesen

## Perkhidmatan Bas
Perkhidmatan-perkhidmatan bas berikut melalui perhentian-perhentian bas pada Upper Paya Lebar Road:

## Rujukan

## Pautan Luar
* Transport minister announces next phase of Circle Line will open on Apr 17
Daeng Chelak

**Yamtuan Muda Riau II Opu Daeng Chelak ibni La Tendri Borong Opu Daeng Rilakka,** Yamtuan Muda Riau II Opu Daeng Chelak (mangkat Mei 1745) ialah Yang Dipertuan Muda/Yang di-Pertuan Muda Riau II yang memegang jawatan itu sejak 1728 hingga 1745 menggantikan saudaranya Yamtuan Muda Riau I Sultan Allhauddein Riayat Shah ibni La Tenri Borong Opu Daeng Rilakka. 

Baginda ialah orang yang menjadikan Riau sebagai sebuah pelabuhan yang maju dan memerintahkan penduduk Riau menanam lada hitam dan gambir. 

Baginda seorang panglima perang yang berani dan ahli siasah yang bijaksana sehingga Riau ketika itu mahsyur di segenap Alam Melayu sebagai negeri yang disegani. 

Keturunannya menjadi pewaris kepada jawatan **Yang di-Pertuan Muda Riau,** atau **Yamtuan Muda Riau,** sehingga keturunan terakhirnya yang menjadi Yamtuan Muda Riau X Raja Muhammad Yusuf ibni Yamtuan Muda Riau IX Raja Haji Abdullah.

## Fakta
Opu Daeng Chelak adalah nenek moyang para sultan dan Yang di-Pertuan Muda kerajaan Riau, kerajaan Selangor hingga kini.

## Kematian
Baginda mangkat di Ulu Riau pada Mei 1745 dan dimakamkan di sana dan baginda digelar Marhum Mangkat di Kota oleh orang-orang Riau.

## Nota kaki
  

## Rujukan
* 
* 
* 

## Lihat juga
* Sejarah Johor
* Kesultanan Lingga-Riau
* Sejarah Singapura
* Sultan Johor
Raja Muhammad Yusuf

**Yamtuan Muda Riau X Raja Muhammad Yusuf Ibni Yamtuan Muda Riau IX Raja Haji Abdullah**  ialah Yang di-Pertuan Muda Riau ke-10 (1858-1899), cucu Raja Jaafar, Yamtuan Muda Riau VI. 

Beliau dilantik oleh Sultan Sulaiman II Badrul Alam Shah Ibni Almarhum Sultan Abdul Rahman Muazzam Shah, Sultan Lingga-Riau. 

Beliau dilantik selepas kemangkatan bapanya, Raja Haji Abdullah, Yamtuan Muda Riau ke-9. 

Baginda dianggap sebagai Yamtuan Muda terakhir kerana selepas kemangkatan baginda, jawatan tersebut telah disatukan dengan jawatan sultan oleh putera baginda dengan Tengku Ambung, puteri Sultan Mahmud IV Muzaffar Shah iaitu Sultan Abdul Rahman II Muazzam Shah, Sultan Riau-Lingga Ke-8 dan terakhir, (Wangsa Diraja Bugis Luwu) sehingga tahun 1911 apabila baginda diturunkan takhta dan Riau-Lingga menjadi jajahan Belanda pada tahun 1913.

## Kematiannya
Baginda mangkat di Pulau Penyengat pada tahun 1899 dan dimakamkan berhampiran Masjid Raya Pulau Penyengat.

## Rujukan
* 

## Lihat juga
* Sejarah Johor
* Kesultanan Lingga-Riau
* Sejarah Singapura
* Sultan Johor
Syarikat Dawama Sdn. Bhd.

**Syarikat Dawama Sdn. Bhd.** adalah sebuah syarikat Malaysia yang ditubuhkan untuk mengambilalih aktiviti-aktiviti Dewan Bahasa dan Pustaka (DBP) yang diswastakan iaitu pra-cetak, rekabentuk, percetakan, pengedaran dan pemasaran penerbitan Dewan Bahasa dan Pustaka (DBP).

## Sejarah

Dawama ditubuhkan pada 14 Oktober 1999 di bawah Akta Syarikat Malaysia 1965 dan telah memulakan operasinya sepenuhnya pada 1 September 2002. Dawama bertanggungjawab terhadap kejayaan perlaksanaan aktiviti-aktiviti DBP yang diswastakan. Pada 29 Januari 2007, Dawama telah memperoleh Sijil ISO900 1:2000 daripada DQS Certification (M) Bhd., sebuah badan persijilan antarabangsa yang beribu pejabat di Frankfurt, Jerman. Sistem Pengurusan Kualiti yang dibangunkan menunjukkan komitmen syarikat untuk menghasilkan produk dan perkhidmatan yang bermutu dan berkualiti tinggi bagi memenuhi keperluan pelanggan.

## Pengurusan

Dawama Sdn.Bhd. adalah syarikat bumiputera dan pemegang-pemegang saham syarikat terdiri daripada DTP Enterprises, Konsortium Dewan Edar (KDE) dan Dato' Azhar Hashim, seorang tokoh korporat yang dikenali di Malaysia.

## Isu dan kontroversi

### Pekerja cuti tanpa gaji

Pada 2 Ogos 2011, YB Azmin Ali menerima memorandum daripada Presiden Kesatuan Pekerja-Pekerja Dawama Zainal Awit di hadapan Kompleks Dawama di Hulu Kelang berkenaan arahan cuti tanpa gaji bertarikh 29 Julai dan arahannya berkuat kuasa pada 1 Ogos 2011 terhadap 380 pekerja syarikat kerana syarikat sedang mengalami masalah kewangan untuk membiayai operasi harian. Hal ini disangkal oleh YB Azmin kerana syarikat mempunyai konsesi yang besar daripada pihak kerajaan melalui Perjanjian Konsesi Pengswastaan Dewan Bahasa dan Pustaka bertarikh 19 Jun 2002.
Beliau akan membangkitkan isu 380 pekerja Dawama Sdn Bhd - penerima konsesi Dewan Bahasa dan Pustaka - yang mendakwa dicutikan tanpa gaji untuk tempoh tidak pasti ke Dewan Rakyat. Beliau akan mendesak pihak berkuasa menyiasat dakwaan bahawa pemotongan gaji untuk caruman Pertubuhan Keselamatan Sosial (Perkeso) dan Kumpulan Wang Simpanan Pekerja (KWSP) tidak dibayar oleh majikan. menyelar tindakan Timbalan Perdana Menteri Malaysia, Tan Sri Muhyiddin Yassin yang didakwa tidak melayan atau memberikan respon walaupun sudah empat kali diberikan memorandum oleh kesatuan sekerja.

## Pautan luar

*Laman Rasmi Dawama Sdn. Bhd.

## Rujukan
Fakulti Kejuruteraan Awam, Universiti Teknologi Malaysia

**Fakulti Kejuruteraan Awam (FKA)** merupakan salah satu fakulti di bawah Universiti Teknologi Malaysia. Fakulti ini ditubuhkan pada 1972. Fakulti ini mempunyai seramai 264 staf termasuk 164 staf akademik dan 100 staf bukan
akademik.

## Visi
Menjadi pusat bertaraf dunia dari bidang pendidikan dan penyelidikan di dalam kejuruteraan awam.

## Misi
Menerajui kecemerlangan dalam pembangunan akademik dan teknologi melalui kreativiti.

## Moto
Sentiasa di hadapan.

## Senarai jabatan di bawah Fakulti Kejuruteraan Awam

* Jabatan Struktur dan Bahan
* Jabatan Geoteknik dan Pengangkutan
* Jabatan Hidraulik dan Hidrologi
* Jabatan Kejuruteraan Alam Sekitar

## Pautan Luar
* Laman Fakulti Kejuruteraan Awam (FKA)
* Laman Universiti Teknologi Malaysia (UTM)
Fakulti Kejuruteraan Elektrik, Universiti Teknologi Malaysia

**Fakulti Kejuruteraan Elektrik (FKE)** merupakan salah satu fakulti di bawah Universiti Teknologi Malaysia.

Fakulti ini ditubuhkan pada tahun 1974 dan kini mempunyai seramai 226 orang staf termasuk 170 orang staf akademik dan 56 orang staf bukan akademik.

## Visi
Komited untuk menjadi sebuah pusat kecemerlangan bertaraf dunia dan peneraju dalam pengajaran dan pembelajaran dalam bidang kejuruteraan elektrik.

## Misi
* Untuk menyediakan program bertaraf dunia dalam pengajaran dan pembelajaran dalam bidang Kejuruteraan Elektrik
* Untuk membangunkan teknologi dan pakar teknologi dalam bidang kejuruteraan elektrik yang memiliki nilai-nilai dan moral yang tinggi.
* Untuk menerajui pengetahuan teknologi dalam bidang kejuruteraan elektrik.

## Senarai jabatan di bawah Fakulti Kejuruteraan Elektrik
* Jabatan Kejuruteraan Elektrik Kuasa (POWER)
* Jabatan Kejuruteraan Penukaran Tenaga (ENCON)
* Jabatan Perhubungan Optik Dan Telematik (TOP)
* Jabatan Perhubungan Radio (RaCED)
* Jabatan Kejuruteraan Mekatronik Robotik (MER)
* Jabatan Kejuruteraan Kawalan & Instrumentasi (CiED)
* Jabatan Kejuruteraan Komputer & Mikro Elektronik (MiCE)
* Jabatan Kejuruteraan Elektronik (INSEED)

## Kursus yang ditawarkan di Fakulti Kejuruteraan Elektrik

**Sarjana Muda**
* B. Eng (Elektrikal) - [SEE]
* B. Eng (Kawalan & instrumentasi) - [SEI]
* B. Eng (Mekatronik) - [SEM]
* B. Eng (Elektronik) - [SEL]
* B. Eng (Telekomunikasi) - [SET]

**Pasca siswazah melalui Penyelidikan** 
* Kejuruteraan Elektronik & Komputer
* Kejuruteraan kawalan 
* Telekomunikasi
* Kejuruteraan Elektrik Kuasa

**Pasca siswazah melalui Kursus**
* M.Eng (Elektrikal – Elektronik & Telekomunikasi)
* M.Eng (Elektrikal – Kuasa)
* M.Eng (Elektrikal – Mekatronik & Kawalan Automatik)
* M.Eng (Kejuruteraan Komunikasi) melalui kursus yang ditawarkan & penyelidikan

**Pasca siswazah melalui melalui Kursus (luar kampus)**
* Kejuruteraan Kuasa
* Kejuruteraan Elektronik & Telekomunikasi
* Mekatronik & Kawalan Automatik
* Mikroelektronik & Sistem Komputer

## Pautan Luar
Fakulti Kejuruteraan Elektrik (FKE) UTM 
Universiti Teknologi Malaysia
;Laman Jabatan
* Jabatan Kejuruteraan Elektrik Kuasa (POWER) 
* Jabatan Kejuruteraan Penukaran Tenaga (ENCON) 
* Jabatan Perhubungan Optik Dan Telematik (TOP) 
* Jabatan Perhubungan Radio (RaCED) 
* Jabatan Kejuruteraan Mekatronik Robotik (MER) 
* Jabatan Kejuruteraan Kawalan & Instrumentasi (CiED) 
* Jabatan Kejuruteraan Komputer & Mikro Elektronik (MiCE) 
* Jabatan Kejuruteraan Elektronik (INSEED)
Fakulti Kejuruteraan Kimia, Universiti Teknologi Malaysia

**Fakulti Kejuruteraan Kimia & Kejuruteraan Sumber Asli** merupakan salah satu fakulti di bawah Universiti Teknologi Malaysia. Ditubuhkan pada 15/03/1983.

## Visi
Menerajui pembangunan modal insan dan teknologi inovatif dalam bidang kejuruteraan kimia.

## Misi
Untuk menjadi pusat kecemerlangan akademik dan teknologi bertaraf dunia  dalam bidang kejuruteraan kimia.

## Senarai jabatan di bawah Fakulti Kejuruteraan Kimia & Kejuruteraan Sumber Asli

* Jabatan Kejuruteraan Petroleum
* Jabatan Kejuruteraan Kimia
* Jabatan Kejuruteraan Polimer
* Jabatan Kejuruteraan Bioproses

## Pautan Luar
*Laman Fakulti Kejuruteraan Kimia & Kejuruteraan Sumber Asli 
*Laman Universiti Teknologi Malaysia
* Laman Jabatan Kejuruteraan Kimia 
* Lamanb Jabatan Kejuruteraan Polimer 
* Laman Jabatan Kejuruteraan Bioproses
The Oxford Dictionary of Islam

***The Oxford Dictionary of Islam*** ialah sebuah kamus mengenai Islam, dengan John Esposito sebagai ketua sidang pengarang.

## Gambaran keseluruhan
Kamus ini direka untuk pembaca umum dengan tiada atau sedikit pengetahuan mengenai Islam. Ia mengandungi lebih daripada 2,000 lema yang menyentuh mengenai agama Islam dan kesannya terhadap topik seperti sejarah, politik dan masyarakat

## Rujukan


## Pautan luar
* The Oxford Dictionary of Islam di Oxford University Press
Pusat Timbang Tara Serantau Kuala Lumpur

**Pusat Timbang Tara Serantau Kuala Lumpur** (**KLRCA**: *Kuala Lumpur Regional Centre for Arbitration*) ialah sebuah pertubuhan bukan untung dan bukan kerajaan yang diasaskan pada 1978 di bawah naungan Pertubuhan Perundingan Perundangan Asia-Afrika (AALCO: *Asian-African Legal Consultative Organisation*) bagi menawarkan satu wadah untuk menyelesaikan pertikaian perdagangan, perniagaan, dan pelaburan melalui timbang tara. Tidak adanya sebarang pusat timbang tara kebangsaan yang lain di negara Malaysia. Sedangkan pertubuhan ini menerima sokongan kerajaan Malaysia, KLRCA bukan satu cabang atau agensi kerajaan.

Peraturan KLRCA membenarkan banyak kelonggaran dalam menjalankan prosiding timbang tara dan juga membenarkan budi bicara yang luas kepada pihak-pihak yang berkenaan untuk memilih penimbang tara, tempat timbang tara diadakan, dan peraturan tatacara yang digunakan.